**Csongrád Város Polgármesterétől** **M**

Száma: Fjl/246-2/2024.  **Zárt ülésre**

Témafelelős: Forgó M.

**ELŐTERJESZTÉS**

**Csongrád Városi Önkormányzat Képviselő testülete**

**2023. március 21-i ülésére**

Tárgy: Csongrád, Zsinór utca és Gőzhajó utca közterületi részeinek térítésmentes önkormányzati tulajdonba vétele

Tisztelt Képviselő testület!

A Magyar Állam tulajdonát képezi, és a Magyar Közút Nonprofit Zrt. kezelésében áll a csongrádi 630 hrsz-ú, természetben Csongrád, Zsinór utca és a csongrádi 479 hrsz-ú, természetben Csongrád, Gőzhajó utca, amelyek a 4513 jelű Csépa-Csongrád összekötő út nyomvonalát képezik.

Csongrádon belül a Kéttemető út, az Erzsébet utca Vasút utcáig terjedő szakasza, az Erzsébet utca és a Fő utca közötti Vasút utcai szakasz, továbbá ettől a ponttól a Zsinór utcáig terjedő szakasz képezi az állami tulajdonú nyomvonalat.

Minden szakaszon kizárólag az úttest a Magyar Állam tulajdona, az egyéb közterületek az önkormányzat tulajdonában állnak.

A fentiekre tekintettel a Magyar Közút Zrt, kezdeményezte a Csongrád 630 hrsz-ú és 479 hrsz-ú ingatlanok megosztását, és ingyenes átadás jogcímén, az úttest kivételével – az előterjesztés mellékletét képező vázrajz szerint – a járdák és egyéb közterületek tulajdonba adását Csongrád Városi Önkormányzat részére.

Javasolom a képviselő testületnek a mellékelt vázrajz alapján a Csongrád, Zsinór utca részét képező csongrádi 630/1 és 630/3 hrsz-ú, kivett közterület megnevezésű ingatlanok, valamint a Csongrád, Gőzhajó utca részét képező csongrádi 479/1 és 479/3 hrsz-ú, kivett közterület megnevezésű ingatlanok önkormányzati tulajdonba vételének támogatását, ingyenes átadás jogcímén.

Kérem az előterjesztés megtárgyalását, és a határozati javaslat elfogadását.

**HATÁROZATI JAVASLAT**

Csongrád Városi Önkormányzat képviselő testülete megtárgyalta „Csongrád, Zsinór utca és Gőzhajó utca közterületi részeinek térítésmentes önkormányzati tulajdonba vétele” tárgyú előterjesztést, és az alábbi határozatot hozza:

A képviselő testület támogatja, hogy az előterjesztés mellékletét képező vázrajz szerint a Csongrád, Zsinór utca részét képező csongrádi 630/1 és 630/3 hrsz-ú, kivett közterület megnevezésű ingatlanok, valamint a Csongrád, Gőzhajó utca részét képező csongrádi 479/1 és 479/3 hrsz-ú, kivett közterület megnevezésű ingatlanok önkormányzati tulajdonba kerüljenek, ingyenes átadás jogcímén.

A képviselő testület felhatalmazza a polgármestert az ingyenes tulajdonba adásról szóló szerződés aláírására.

Felelős: Bedő Tamás polgármester

Határidő: azonnal

Csongrád, 2024. március 12.

Bedő Tamás

polgármester







